title: Komisjoni rakendusmäärus (EL) 2018/1212, 3. september 2018, millega kehtestatakse miinimumnõuded Euroopa Parlamendi ja nõukogu direktiivi 2007/36/EÜ aktsionäride isiku tuvastamist, teabe edastamist ja aktsionäride õiguste kasutamise hõlbustamist käsitlevate sätete rakendamiseks (EMPs kohaldatav tekst)

text:
                  4.9.2018

                  ET

                  Euroopa Liidu Teataja

                  L 223/1

         KOMISJONI RAKENDUSMÄÄRUS (EL) 2018/1212,
         3. september 2018,
         millega kehtestatakse miinimumnõuded Euroopa Parlamendi ja nõukogu direktiivi 2007/36/EÜ aktsionäride isiku tuvastamist, teabe edastamist ja aktsionäride õiguste kasutamise hõlbustamist käsitlevate sätete rakendamiseks
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 11. juuli 2007. aasta direktiivi 2007/36/EÜ noteeritud äriühingute aktsionäride teatavate õiguste kasutamise kohta (1) ning eelkõige selle artikli 3a lõiget 8, artikli 3b lõiget 6 ja artikli 3c lõiget 3
         ning arvestades järgmist:

                     (1)

                     Direktiiviga 2007/36/EÜ antakse noteeritud äriühingutele õigus tuvastada oma aktsionäride isikut ning nõutakse, et vahendajad teeksid selle isiku tuvastamise protsessi vältel koostööd. Direktiivi eesmärk on ka parandada noteeritud äriühingute suhtlust oma aktsionäridega, eelkõige teabe edastamist vahendajate ahelas, ning direktiivis on nõutud, et vahendajad hõlbustaksid aktsionäride õiguste kasutamist. Need õigused hõlmavad õigust osaleda ja hääletada üldkoosolekutel ning finantsõigusi, näiteks õigust saada jaotatud kasumit või osaleda emitendi või kolmanda isiku algatatud muudes korporatiivsetes sündmustes.

                     (2)

                     Käesoleva määruse eesmärk on vältida direktiivi 2007/36/EÜ sätete erinevat rakendamist, mille tulemusena võidakse võtta vastu üksteisega vastuolus olevad riiklikud standardid, suurendades seeläbi piiriülese tegevuse käigus tekkivaid riske ja selle kulusid, ohustades piiriülese tegevuse tulemuslikkust ja tõhusust ning põhjustades vahendajatele lisakoormust. Edastamise käigus ühiste andmevormingute ja teadete struktuuride kasutamine peaks võimaldama andmeid tõhusalt ja usaldusväärselt töödelda ning tagama vahendajate, emitendi ja tema aktsionäride koostalitlusvõime, tagades liidu aktsiate kapitaliturgude tõhusa toimimise.

                     (3)

                     Kooskõlas määruse reguleerimisala ja proportsionaalsuse põhimõttega kehtestatakse käesoleva määrusega ainult miinimumnõuded. Vahendajaid ja muid turuosalisi kutsutakse neid vorminguid ise täiendavalt reguleerima vastavalt eri turgude vajadustele. Nad võiksid ka tegutseda selle nimel, et muuta käesolevas määruses osutatud teated ja kõik muud liiki teated, mida on vaja aktsionäride õiguste kasutamise hõlbustamiseks, veelgi ühtsemaks, ning võtta kasutusele uusi tehnoloogiaid, mis võivad suurendada läbipaistvust ja usaldust.

                     (4)

                     Selleks et hõlbustada aktsionäride õiguste kasutamist ja muuta see tõhusamaks, eelkõige piiriüleselt, tuleks julgustada tänapäevase tehnoloogia kasutuselevõttu emitentide ja nende aktsionäride ning vahendajate, sealhulgas nende protsesside puhul kasutatavate muude teenuseosutajate vahelise suhtluse jaoks. Igasugune vahendajate omavaheline suhtlus tuleks võimaluste piires edastada masinloetavate ja tüüpvormingute abil, mis on eri operaatorite puhul koostalitlusvõimelised ja võimaldavad automaatset töötlemist. Vahendajad peaksid siiski tegema aktsionäridele, kes ei ole vahendajad, kättesaadavaks teabe ja vahendid, et nad saaksid reageerida üldsusele kättesaadavate meetodite abil, mis võimaldavad vahendajatel andmeid automaatselt töödelda.

                     (5)

                     Tuleks kehtestada aktsionäride teabe avaldamise taotluse ja saadetava vastuse miinimumnõuded, tagamaks et emitent saab ühtselt, automaatselt ja ladusalt kasutada oma õigust tunda oma aktsionäre.

                     (6)

                     Piiramata õigust kutsuda kokku üldkoosolek, on automaatse töötlemise tagamiseks vaja kehtestada miinimumnõuded selle teabe liikide ja vormi kohta, mis esitatakse vajaduse korral vahendajate ahela kaudu aktsionäridele edastatavas standardses üldkoosolekut käsitlevas teates. Eesmärk on ka võimaldada hõlpsamini töödelda aktsionäridelt emitendile esitatavaid elektroonilisi hääletusjuhiseid.

                     (7)

                     Käesolev määrus hõlmab liikmesriikides kasutusel olevaid aktsiate hoidmise eri meetodeid, eelistamata neist ühtegi teisele.

                     (8)

                     Emitendi registrijärgse asukoha riigi õiguses määratakse kindlaks, milliseid kohustusi peavad vahendajad konkreetselt täitma, et aktsionäridel oleks hõlpsam oma õigusi kasutada. Need hõlmavad vajaduse korral kohustust kinnitada aktsionäri õigust osaleda üldkoosolekul ja kohustust edastada osalemisteade emitendile. Seetõttu on vaja kehtestada kõnealuses osalemisteates esitatav minimaalne teave.

                     (9)

                     On jätkuvalt vaja standardida üldkoosolekul osalemise õiguse kinnitust, kuna täpne teave positsioone käsitleva hääleõiguse kohta ei pruugi olla emitendile teada või seda ei pruugita talle tulemuslikult edastada, eelkõige piiriülese teabevahetuse tõttu. Õiguse kinnitusi edastatakse erineval viisil, näiteks elektrooniliselt vahendajate ahela kaudu, otseselt emitendi viimase vahendaja poolt või viimase vahendaja poolt paberkandjal või elektroonilises vormingus aktsionärile või kliendile, olenevalt asjaomasel turul väärtpaberite hoidmise mudelist. Käesoleva määrusega kehtestatakse kinnitustes ja häälte kättesaamise, dokumenteerimise ja arvesse võtmise kinnitustes esitatav minimaalne teave.

                     (10)

                     Edastatud teabe kiire töötlemine vahendajate ahelas, eelkõige kui sinna kuuluvad kontohaldurid või muud mitmel tasandil tegutsejad, ja kui kasutatakse omnibus-kliendikontosid, on ülioluline, tagamaks et teave jõuab piiriüleste aktsionärideni ja nad saavad reageerida mõistliku aja jooksul ning emitentide ja vahendajate poolt korporatiivsete sündmuste jaoks kehtestatud tähtaegadeks. Selleks et kaitsta aktsionäride mõistlikke huve ning tasakaalustada neid emitentide ja vahendajate huvidega, on oluline määrata kindlaks tähtajad, mida tuleb korporatiivsete sündmuste ja aktsionäride tegevuse kohta teabe edastamisel järgida.

                     (11)

                     Kuna üldjuhul juba kohaldatakse vabatahtlikke turustandardeid, mis käsitlevad finantsolemusega korporatiivseid sündmusi hõlmava korporatiivse tegevuse (näiteks aluseks olevat aktsiat mõjutavad kasumi jaotamised ja korporatiivsed ümberkorraldused) elluviimist, kehtestatakse käesoleva määrusega ainult nende protsesside põhielemendid ja nende puhul järgitavad põhimõtted.

                     (12)

                     On ülioluline, et esitataks usaldusväärsed andmed ja et konfidentsiaalseid andmeid edastataks turvaliselt. Vahendajad, emitendid ja emitentide teenuseosutajad peaksid võtma kasutusele asjakohased protsessid, et tagada eelkõige nende isikuandmeid hõlmavate protsesside usaldusväärsus ja turvalisus, mis on määratletud direktiivis 2007/36/EÜ.

                     (13)

                     Käesolevas määruses sätestatud meetmed on kooskõlas Euroopa väärtpaberikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Mõisted
            Käesolevas määruses kasutatakse järgmisi mõisteid:
            1)   „emitent“– äriühing, mille registreeritud asukoht on liikmesriigis ja mille aktsiatega kaubeldakse reguleeritud turul, mis asub või tegutseb liikmesriigis, või kolmas isik, kelle kõnealune äriühing on nimetanud täitma käesolevas määruses sätestatud ülesandeid;
            2)   „emitendi väärtpaberite keskdepositoorium“– väärtpaberite keskdepositoorium, mis osutab reguleeritud turul kaubeldavate aktsiate puhul Euroopa Parlamendi ja nõukogu määruse (EL) nr 909/2014 (2) lisa A jao punktis 1 või 2 määratletud põhiteenuseid;
            3)   „korporatiivne sündmus“– emitendi või kolmanda isiku algatatud tegevus, mis hõlmab aktsiatest tulenevate õiguste kasutamist ja mis võib mõjutada või mitte mõjutada aluseks olevat aktsiat, näiteks kasumi jaotamine või üldkoosolek;
            4)   „vahendaja“– direktiivi 2007/36/EÜ artikli 2 punktis d määratletud isik ning kolmanda riigi vahendaja direktiivi 2007/36/EÜ artikli 3e tähenduses;
            5)   „aktsionäri tegevus“– aktsionäri või aktsionäri nimetatud kolmanda isiku igasugune vastus, juhis või muu reageering kooskõlas kohaldatava õigusega, et kasutada korporatiivse sündmuse käigus aktsiatest tulenevaid aktsionäri õigusi;
            6)   „viimane vahendaja“– mis tahes vahendaja, kes pakub vahendajate ahelas aktsionärile väärtpaberikontosid;
            7)   „registreerimiskuupäev“– emitendi määratud kuupäev, mil aktsiatest tekkivad õigused, sealhulgas õigus osaleda ja hääletada üldkoosolekul, ning aktsionäri isik määratakse kindlaks lähtuvalt emitendi väärtpaberite keskdepositooriumi või muu esimese vahendaja registrisse kantud arveldatud positsioonidest vastavalt registrikandele tööpäeva lõpus;
            8)   „hääleõigusega positsioon“– aktsionäri positsioon registreerimiskuupäeva seisuga, millega kaasnevad aktsiatest tekkivad õigused, sealhulgas õigus osaleda ja hääletada üldkoosolekul;
            9)   „esimene vahendaja“– emitendi väärtpaberite keskdepositoorium või emitendi nimetatud muu vahendaja, kes kõrgeimal tasandil haldab emitendi aktsiate registreid lähtuvalt registrikannetest reguleeritud turul kaubeldavate aktsiate puhul või kes hoiab neid aktsiaid kõrgeimal tasandil emitendi aktsionäride nimel. Esimene vahendaja võib ka tegutseda viimase vahendajana;
            10)   „makse tähtpäev“– kuupäev, kui aktsionärile tuleb teha korporatiivsest sündmusest tulenevate tulude väljamakse, kui see on kohaldatav;
            11)   „valimisperiood“– ajavahemik, mille jooksul aktsionär saab valida korporatiivse sündmuse käigus pakutavate valikuvõimaluste vahel;
            12)   „viimane osalemiskuupäev“– viimane kuupäev, kui on võimalik osta või kanda üle aktsiaid, millega kaasneb õigus osaleda korporatiivses sündmuses, välja arvatud õigus osaleda üldkoosolekul;
            13)   „ostja kaitse tähtaeg“– viimane kuupäev ja kellaaeg, milleks ostja, kes ei ole veel saanud korporatiivse sündmuse aluseks olevat aktsiat, mis hõlmab valikuvõimalusi aktsionäri jaoks, peab teavitama müüjat valitud võimalusest;
            14)   „emitendi määratud tähtaeg“– emitendi kindlaks määratud viimane kuupäev ja kellaaeg, milleks aktsionär peab teavitama emitenti, emitendi nimetatud kolmandat isikut või emitendi väärtpaberite keskdepositooriumi oma tegevusest, mis on seotud korporatiivse sündmusega, ning mida kohaldatakse kolmanda isiku algatatud korporatiivse sündmuse kontekstis mis tahes tähtaja suhtes, milleks aktsionär peab teavitama kolmandat isikut või kõnealuse kolmanda isiku nimetatud kolmandat isikut oma tegevusest, mis on seotud tema algatatud korporatiivse sündmusega;
            15)   „dividendikuupäev“– kuupäev, millest alates kaubeldakse aktsiatega ilma aktsiatest tekkivate õigusteta, sealhulgas õiguseta osaleda ja hääletada üldkoosolekul;
            16)   „ISIN kood“– väärtpaberitele määratud rahvusvaheline väärtpaberite identifitseerimisnumber, mis on määratletud standardiga ISO 6166 või sellega kooskõlas oleva metoodika abil;
            17)   „juriidilise isiku tunnus“– ISO 17442 juriidilise isiku tunnus, millele on osutatud komisjoni rakendusmääruses (EL) nr 1247/2012 (3).

            Artikkel 2
            Tüüpvormingud, koostalitlusvõime ja keel

               1.   Vahendajad edastavad käesoleva määruse artiklites 3–8 osutatud teabe vastavalt lisas esitatud tüüpvormingule ning see sisaldab lisas sätestatud minimaalset teavet ja vastab lisa nõuetele.

               2.   Teave, mille emitendid esitavad vahendajatele ja mis edastatakse vahendajate ahela kaudu, peab olema vormingus, mis võimaldab töötlemist kooskõlas lõikega 3.
               Emitent esitab teabe keeles, milles ta avaldab oma finantsteabe kooskõlas Euroopa Parlamendi ja nõukogu direktiiviga 2004/109/EÜ, (4) ning rahvusvahelise rahanduse valdkonnas tavapäraselt kasutatavas keeles, välja arvatud juhul, kui see ei ole põhjendatud lähtuvalt emitendi aktsionäridest.

               3.   Vahendajad peavad omavahel teavet edastama elektroonilises ja masinloetavas vormingus, mis võimaldab koostalitlusvõimet ja automaatset töötlemist ning mille puhul kasutatakse rahvusvaheliselt kohaldatavaid sektoripõhiseid standardeid, näiteks ISO või ISOga kooskõlas olevat metoodikat.

               4.   Vahendajad annavad aktsionäridele, kes ei ole vahendajad, juurdepääsu kogu teabele ja mis tahes aktsionäride tegevusmeetoditele üldsusele kättesaadavate vahendite abil, kui aktsionäriga ei ole kokku lepitud teisiti. Vahendajad tagavad, et need vahendid võimaldavad vahendajal viia ellu aktsionäride tegevust kooskõlas lõikega 3.

            Artikkel 3
            Taotlus avaldada aktsionäri isikut käsitlev teave ja vastus

               1.   Kooskõlas direktiivi 2007/36/EÜ artikli 3a lõikega 1 aktsionäri isikut käsitleva teabe avaldamise taotluse vormingu miinimumnõuded määratakse kindlaks lisa tabelis 1.

               2.   Käesoleva artikli lõike 1 kohasele taotlusele esitatava vahendajate vastuse vormingu miinimumnõuded määratakse kindlaks lisa tabelis 2.

               3.   Lõigetes 1 ja 2 osutatud miinimumnõudeid kohaldatakse vajadust mööda ka kõnealuste taotluste või vastuste mis tahes uuenduste ja tühistamiste suhtes.

            Artikkel 4
            Üldkoosolekut käsitleva teate edastamine

               1.   Direktiivi 2007/36/EÜ artikli 3b lõigete 1, 2, 3 ja 5 kohaselt üldkoosolekute kokkukutsumise kohta edastatava teabe liikide ja vormingu miinimumnõuded määratakse kindlaks lisa tabelis 3.

               2.   Lõikes 1 osutatud nõudeid kohaldatakse vajadust mööda ka kõnealuste üldkoosolekuid käsitlevate teadete mis tahes uuenduste ja tühistamiste suhtes.

            Artikkel 5
            Üldkoosolekul aktsionäride õiguste kasutamise õiguse kinnitamine

               1.   Selleks et aktsionärid saaksid kasutada üldkoosolekul oma õigusi, sealhulgas õigust osaleda ja hääletada, nagu on osutatud direktiivi 2007/36/EÜ artikli 3c lõikes 1, kinnitab viimane vahendaja taotluse korral aktsionärile või aktsionäri nimetatud kolmandale isikule oma registrisse kantud hääleõigusega positsiooni. Kui vahendajate ahelas on mitu vahendajat, siis tagab viimane vahendaja, et tema registrisse kantud hääleõigusega positsioonid viiakse kooskõlla esimese vahendaja registrisse kantuga.
               Seda viimase vahendaja poolt aktsionärile esitatavat kinnitust ei nõuta, kui hääleõigusega positsioon on teada emitendile või esimesele vahendajale (nagu on kohaldatav) või see edastatakse talle.

               2.   Minimaalsed teabe liigid ja andmeelemendid, millest õiguse kinnitus koosneb, määratakse kooskõlas edastamise liigiga kindlaks lisa tabelis 4.

               3.   Lõikes 2 osutatud minimaalseid teabe liike ja andmeelemente kohaldatakse vajadust mööda ka kõnealuste õiguste kinnituste mis tahes uuenduste ja tühistamiste suhtes.

            Artikkel 6
            Teade aktsionäri osalemise kohta üldkoosolekul

               1.   Selleks et aktsionärid saaksid kasutada üldkoosolekul direktiivi 2007/36/EÜ artikli 3c lõikes 1 osutatud õigusi, sealhulgas õigust osaleda ja hääletada, edastavad vahendajad emitendi nõudel ja aktsionäride taotluse korral emitendile osalemisteate kas selleks, et aktsionär saaks ise oma õigusi kasutada, või selleks, et aktsionär saaks nimetada kolmanda isiku kasutama neid õigusi aktsionäri selgesõnalisel loal, tema juhiste kohaselt ja tema huvides.

               2.   Kui osalemisteates osutatakse häältele, siis tagab viimane vahendaja, et teave nende aktsiate arvu kohta, mille eest hääletatakse, on kooskõlas hääleõigusega positsiooniga. Kui vahendajad edastavad teate enne registreerimiskuupäeva, siis ajakohastab viimane vahendaja vajaduse korral teadet, et teave oleks tõene.

               3.   Minimaalsed teabe liigid ja andmeelemendid, millest aktsionäri üldkoosolekul osalemist käsitlev teade koosneb, on määratud kindlaks lisa tabelis 5.
               Esimeses lõigus osutatud minimaalseid teabe liike ja andmeelemente kohaldatakse vajadust mööda ka osalemisteadete mis tahes uuendusi ja tühistamisi käsitlevate teadete suhtes.

            Artikkel 7
            Häälte kättesaamise, dokumenteerimise ja arvesse võtmise kinnituse vorming

               1.   Minimaalsed teabe liigid ja andmeelemendid, mida sisaldab direktiivi 2007/36/EÜ artikli 3c lõike 2 esimese lõigu kohane elektrooniline hääletuse kinnitus, on määratud kindlaks lisa tabelis 6.

               2.   Minimaalsed teabe liigid ja andmeelemendid, mida sisaldab direktiivi 2007/36/EÜ artikli 3c lõike 2 teise lõigu kohane häälte dokumenteerimise ja arvesse võtmise kinnitus, mille emitent esitab aktsionärile või aktsionäri nimetatud kolmandale isikule, on määratud kindlaks lisa tabelis 7.

            Artikkel 8
            Teabe edastamine muude korporatiivsete sündmuste kui üldkoosolekute kohta

               1.   Teave, mille emitent esitab esimesele vahendajale või muudele vahendajatele, ning teated, mis edastatakse vahendajate ahela kaudu, sisaldavad muu korporatiivse sündmuse kui üldkoosoleku kohta kogu olulist teavet, mida on vaja vahendajal, et täita aktsionäri ees talle direktiivist 2007/36/EÜ tekkivaid kohustusi, või aktsionäril, et kasutada aktsionäride õigusi.

               2.   Korporatiivse sündmuse kohta teabe edastamise järjekorra, kuupäevade ja tähtaegade suhtes kohaldatakse järgmisi miinimumnõudeid:

                           a)

                           emitent esitab esimesele vahendajale ja vajadust mööda muudele vahendajatele teabe korporatiivse sündmuse kohta piisavalt varakult, et turuosalised saaksid teabele reageerida ja selle edastada ning et käigus olevaid tehinguid ja turunõudeid saaks nõuetekohaselt töödelda enne vastavaid tähtpäevi või valimisperioodi algust, nagu on kohane;

                           b)

                           makse tähtpäevaks määratakse registreerimiskuupäevale, emitendi määratud tähtajale või korporatiivse sündmuse algatanud kolmanda isiku määratud tähtajale (nagu on asjakohane) võimalikult lähedane kuupäev, et aktsionäridele tehtavaid makseid saaks võimalikult kiiresti töödelda;

                           c)

                           kui korporatiivne sündmus hõlmab valikuvõimalusi aktsionäri jaoks, siis peaks valimisperiood olema piisavalt pikk, et jätta aktsionäridele ja vahendajatele reageerimiseks mõistlikult aega;

                           d)

                           kui korporatiivne sündmus hõlmab valikuvõimalusi aktsionäri jaoks, siis peaksid kõigepealt viimane osalemiskuupäev ja seejärel ostja kaitse tähtaeg eelnema emitendi määratud tähtajale, et ostja nõudeid saaks enne valimisperioodi lõppu nõuetekohaselt töödelda;

                           e)

                           tingimusliku korporatiivse sündmuse puhul teavitab emitent esimest vahendajat võimalikult kiiresti pärast emitendi määratud tähtaega ja enne korporatiivse sündmuse raames maksete tegemist korporatiivse sündmuse tulemusest.

               3.   Pärast korporatiivse sündmuse makse tähtpäeva edastab esimene vahendaja või, kui ahelas on mitu vahendajat, edastavad kõik vahendajad omakorda teabe meetmete või tehingute kohta, mille vahendaja on aktsionäri konto puhul võtnud või sõlminud. Vahendaja edastatav teave peab sisaldama vähemalt valikuvõimalusi hõlmava korporatiivse sündmuse puhul ellu viidud aktsionäri tegevuse tulemusi, hääleõigusega või arveldatud positsioone, kogu saadud tulu ning turunõuetega seotud tulemusi, kui need on aktsionäri jaoks asjakohased.

               4.   Direktiivi 2007/36/EÜ artikli 3b lõigete 1, 2, 3 ja 5 kohaselt muude korporatiivsete sündmuste kui üldkoosolekute kohta esitatavad ja edastatavad korporatiivse tegevuse puhul asjakohased minimaalsed teabe liigid ja andmeelemendid on määratud kindlaks lisa tabelis 8.
               Lõikes 1 osutatud nõudeid kohaldatakse vajadust mööda ka kõnealuste teadete mis tahes uuenduste ja tühistamiste suhtes.

            Artikkel 9
            Tähtpäevad, mida emitendid ja vahendajad peavad järgima korporatiivsete sündmuste ja aktsionäride isiku tuvastamise protsesside puhul

               1.   Korporatiivse sündmuse algatav emitent esitab vahendajatele teabe korporatiivse sündmuse kohta õigel ajal ja hiljemalt samal tööpäeval, kui ta teatab korporatiivsest sündmusest kooskõlas kohaldatava õigusega.

               2.   Vahendaja tagab korporatiivset sündmust käsitlevat teavet töödeldes ja edastades vajaduse korral, et aktsionäridel on piisavalt aega laekunud teabele reageerimiseks, et järgida emitendi määratud tähtaega või registreerimiskuupäeva.
               Esimene vahendaja ja mis tahes muu vahendaja, kes saab teabe korporatiivse sündmuse kohta, edastab selle teabe viivitamata ja hiljemalt teabe saamise tööpäeva lõpuks ahela järgmisele vahendajale. Kui vahendaja saab teabe tööpäeval pärast kella 16.00, siis edastab ta teabe viivitamata ja hiljemalt kell 10.00 järgmisel tööpäeval.
               Kui asjaomase aktsia positsioon muutub pärast esimest edastamist, siis edastab esimene vahendaja ja ahela mis tahes muu vahendaja selle teabe ka oma registri uutele aktsionäridele, kooskõlas iga tööpäeva lõpu positsioonidega kuni registreerimiskuupäevani.

               3.   Viimane vahendaja edastab aktsionärile teabe korporatiivse sündmuse kohta viivitamata ja hiljemalt teabe kättesaamise tööpäeva lõpuks. Kui vahendaja saab teabe tööpäeval pärast kella 16.00, siis edastab ta teabe viivitamata ja hiljemalt kell 10.00 järgmisel tööpäeval. Lisaks sellele kinnitab ta aktsionäri õigust osaleda korporatiivsel sündmusel viivitamata ja piisava aja jooksul, et järgida emitendi määratud tähtaega või registreerimiskuupäeva, nagu on asjakohane.

               4.   Iga vahendaja edastab emitendile kogu teabe aktsionäri tegevuse kohta viivitamata pärast teabe kättesaamist, kasutades menetlust, mis võimaldab järgida emitendi määratud tähtaega või registreerimiskuupäeva.
               Vahendaja edastab igasugused aktsionäri tegevust käsitlevad lisanõuded, mille esitamist emitent aktsionärilt kohaldatava õiguse alusel nõuab ja mida ei saa töödelda masinlugemise teel või automaatselt, nagu on sätestatud artikli 2 lõikes 3, viivitamata ja piisava aja jooksul, et järgida emitendi määratud tähtaega või registreerimiskuupäeva.
               Viimane vahendaja ei määra tähtaega, mis eeldaks aktsionäri tegevust rohkem kui kolm tööpäeva enne emitendi määratud tähtaega või registreerimiskuupäeva. Viimane vahendaja võib hoiatada aktsionäri riskide eest, mis on seotud aktsiapositsiooni muutustega vahetult enne registreerimiskuupäeva.

               5.   Artikli 7 lõikes 1 sätestatud elektrooniliselt esitatud häälte kättesaamise kinnitus esitatakse hääle andnud isikule viivitamata pärast hääletamist.
               Emitent esitab artikli 7 lõikes 2 sätestatud häälte dokumenteerimise ja arvesse võtmise kinnituse piisavalt aegsasti ja mitte hiljem kui 15 päeva pärast taotluse esitamist või üldkoosolekut (nimetatutest hilisem), välja arvatud juhul, kui teave on juba kättesaadav.

               6.   Vahendajad edastavad emitendi või emitendi nimetatud kolmanda isiku esitatud aktsionäri isikut käsitleva teabe avaldamise taotluse kooskõlas taotluse ulatusega viivitamata ja hiljemalt taotluse kättesaamise tööpäeva lõpuks ahela järgmisele vahendajale. Kui vahendaja saab taotluse tööpäeval pärast kella 16.00, siis edastab ta teabe viivitamata ja hiljemalt kell 10.00 järgmisel tööpäeval.
               Iga vahendaja esitab vastuse aktsionäri isikut käsitleva teabe avaldamise taotlusele taotluses märgitud adressaadile ning edastab selle talle viivitamata ja hiljemalt registreerimiskuupäevale või vastava vahendaja poolt taotluse kättesaamise kuupäevale (nimetatutest hilisem) vahetult järgneval tööpäeval.
               Teises lõigus osutatud tähtaeg ei kehti nende taotluste või taotluste osade vastuste puhul, mida ei saa töödelda masinloetavalt või automaatselt, nagu on osutatud artikli 2 lõikes 3. See ei kehti ka vastuste puhul, mis esitatakse taotlustele, mille vahendaja saab kätte rohkem kui seitse tööpäeva pärast registreerimiskuupäeva. Neil juhtudel esitab ja edastab vahendaja vastuse viivitamata ning hiljemalt emitendi määratud tähtajaks.

               7.   Lõigetes 1–6 osutatud tähtaegu kohaldatakse vajadust mööda asjakohase teabe mis tahes uuenduste ja tühistamiste suhtes.

               8.   Vahendaja lisab käesoleva artikli kohaselt edastatavale kogu teabele ajatemplid.

            Artikkel 10
            Minimaalsed turvanõuded

               1.   Kui emitent ja vahendaja edastavad kooskõlas direktiivi 2007/36/EÜ artiklitega 3a, 3b ja 3c teavet vahendajatele, aktsionäridele või aktsionäride nimetatud kolmandatele isikutele, siis võtavad nad nõuetekohased tehnilised ja korralduslikud meetmed, mille eesmärk on tagada emitendi või korporatiivse sündmuse algatanud kolmanda isiku esitatud teabe turvalisus, terviklus ja autentsus. Vahendajad rakendavad neid meetmeid ka juhul, kui nad edastavad teavet emitendile või emitendi nimetatud kolmandale isikule.

               2.   Vahendaja, kes saab emitendilt või emitendi nimetatud kolmandalt isikult taotluse aktsionäri isikut käsitleva teabe avaldamiseks või käesolevas määruses osutatud muu teate, mis tuleb edastada vahendajate ahela kaudu või aktsionäridele, kontrollib, et edastatud taotlus või teave pärineb emitendilt.

            Artikkel 11
            Jõustumine ja kohaldamine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
            Seda hakatakse kohaldama alates 3. septembrist 2020.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 3. september 2018

                  Komisjoni nimel

                  president

               Jean-Claude JUNCKER

            (1)  ELT L 184, 14.7.2007, lk 17.

            (2)  Euroopa Parlamendi ja nõukogu 23. juuli 2014. aasta määrus (EL) nr 909/2014, mis käsitleb väärtpaberiarvelduse parandamist Euroopa Liidus ja väärtpaberite keskdepositooriume ning millega muudetakse direktiive 98/26/EÜ ja 2014/65/EL ning määrust (EL) nr 236/2012 (ELT L 257, 28.8.2014, lk 1).

            (3)  Komisjoni 19. detsembri 2012. aasta rakendusmäärus (EL) nr 1247/2012, milles sätestatakse rakenduslikud tehnilised standardid seoses kauplemisteabehoidlatele esitatava kauplemisteabe vormi ja teabe esitamise sagedusega vastavalt Euroopa Parlamendi ja nõukogu määrusele (EL) nr 648/2012 börsiväliste tuletisinstrumentide, kesksete vastaspoolte ja kauplemisteabehoidlate kohta (ELT L 352, 21.12.2012, lk 20).

            (4)  Euroopa Parlamendi ja nõukogu 15. detsembri 2004. aasta direktiiv 2004/109/EÜ läbipaistvuse nõuete ühtlustamise kohta teabele, mis kuulub avaldamisele emitentide kohta, kelle väärtpaberid on lubatud reguleeritud turul kauplemisele, ning millega muudetakse direktiivi 2001/34/EÜ (ELT L 390, 31.12.2004, lk 38).

            LISA

               Tabel 1

               Taotlus avaldada aktsionäri isikut käsitlev teave

                        Teabe liik

                        Kirjeldus

                        Vorming

                        Andmete päritolu

                        A.   Taotluse kirjeldus (iga ISIN koodi jaoks tuleb saata eraldi taotlus)

                                    1.

                                    Taotluse ainulaadne tunnus

                        Iga avaldamise taotluse ainulaadne number

                        [24 tähtnumbrilist märki]

                        Emitent või tema nimetatud kolmas isik

                                    2.

                                    Taotluse liik

                        Taotluse liik (taotlus aktsionäri isikuandmete avaldamiseks)

                        [4 tähtnumbrilist märki]

                        Emitent või tema nimetatud kolmas isik

                                    3.

                                    Taotluse ulatus

                        Kirjeldus, kas taotlus edastatakse ja sellele vastatakse vahendajate ahela kaudu. Kui ei, siis jätta väli täitmata.

                        [Valikuline väli. Kui see on asjakohane, siis märkida: JAH]

                        Emitent või tema nimetatud kolmas isik

                                    4.

                                    ISIN kood

                        Määratlus

                        [12 tähtnumbrilist märki]

                        Emitent

                                    5.

                                    Registreerimiskuupäev

                        Määratlus

                        [Kuupäev (AAAAKKPP)]

                        Emitent

                                    6.

                                    Emitendi määratud tähtaeg

                        Määratlus. Emitent määrab tähtpäeva kooskõlas käesoleva määruse artikliga 9.

                        [Kuupäev (AAAAKKPP); koordineeritud maailmaaja (UTC) järgi]

                        Emitent

                                    7.

                                    Taotluse ülempiir

                        Kui on asjakohane. Ülempiir esitatakse aktsiate absoluutarvuna.

                        [Valikuline väli. Kui see on asjakohane, siis märkida:
                        15 numbrit]

                        Emitent

                                    8.

                                    Aktsiate hoidmise alguskuupäev

                        Kui on asjakohane. Kui emitent otsustab lisada oma taotlusesse aktsiate hoidmise alguskuupäeva, siis märgib ta taotluses, kuidas see kuupäev kindlaks määratakse.
                        See taotlus võib mõjutada taotluse automaatset töötlemist.

                        [Valikuline väli. Kui see on asjakohane, siis märkida: JAH]

                        Emitent

                        B.   Andmed vastuse adressaadi kohta

                                    1.

                                    Vastuse adressaadi ainulaadne tunnus

                        Selle emitendi või emitendi nimetatud kolmanda isiku, emiteeriva väärtpaberite keskdepositooriumi, muu vahendaja või teenuseosutaja juriidilise isiku tunnus või ainulaadne riiklik registreerimisnumber, millele eelneb registrijärgse asukoha riigile osutav riigikood, kellele vahendaja vastuse edastab.

                        [20 tähtnumbrilist märki.
                        Riigikood märgitakse kahetähelise koodina, mis on määratletud ISO 3166-1 alfa-2 või sellega kooskõlas oleva metoodika kohaselt]

                        Emitent

                                    2.

                                    Vastuse adressaadi nimi

                        [140 tähtnumbrilist märki]

                        Emitent

                                    3.

                                    Vastuse adressaadi aadress

                        BIC-aadress, turvaline või sertifitseeritud e-posti aadress, turvalise veebiportaali veebiaadress või muu aadress, mis tagab kättesaamise ja turvalise edastamise

                        [tähtnumbriliste märkide sisestamise väli]

                        Emitent

               Tabel 2

               Vastus taotlusele avaldada aktsionäri isikut käsitlev teave

                        Teabe liik

                        Kirjeldus

                        Vorming

                        Andmete päritolu

                        A.   Emitendi algse taotluse kirjeldus

                                    1.

                                    Taotluse ainulaadne tunnus

                        Vt tabeli 1 väli A.1

                        [24 tähtnumbrilist märki]

                        Emitent või tema nimetatud kolmas isik

                                    2.

                                    Vastuse ainulaadne tunnus

                        Iga vastuse ainulaadne tunnusnumber.

                        [24 tähtnumbrilist märki]

                        Vastav vahendaja

                                    3.

                                    Taotluse liik

                        Vt tabeli 1 väli A.2

                        [4 tähtnumbrilist märki]

                        Emitent või tema nimetatud kolmas isik

                                    4.

                                    ISIN kood

                        Vt tabeli 1 väli A.4

                        [12 tähtnumbrilist märki]

                        Emitent

                                    5.

                                    Registreerimiskuupäev

                        Vt tabeli 1 väli A.5

                        [Kuupäev (AAAAKKPP)]

                        Emitent

                        B.   Teave vastutavast vahendajast aktsionäri kohta

                                    1.

                                    Vastutava vahendaja ainulaadne tunnus

                        Ainulaadne riiklik registreerimisnumber, millele eelneb registrijärgse asukoha riigi riigikood, või juriidilise isiku tunnus

                        [20 tähtnumbrilist märki.
                        Riigikood tuleb märkida tabeli 1 väljal B.1 kindlaks määratud kujul]

                        Vastav vahendaja

                                    2.

                                    Vastava vahendaja nimi

                        [140 tähtnumbrilist märki]

                        Vastav vahendaja

                                    3.

                                    Vastava vahendaja hoitud aktsiate koguarv

                        Koguarv on võrdne väljadel B.4 ja B.5 esitatud arvude summaga

                        [15 numbrit, vajaduse korral kümnendkohtade eraldusmärgiga]

                        Vastav vahendaja

                                    4.

                                    Vastava vahendaja enda kontol hoitud aktsiate arv

                        [15 numbrit, vajaduse korral kümnendkohtade eraldusmärgiga]

                        Vastav vahendaja

                                    5.

                                    Vastava vahendaja poolt kellegi teise kontol hoitud aktsiate arv

                        [15 numbrit, vajaduse korral kümnendkohtade eraldusmärgiga]

                        Vastav vahendaja

                                    6.

                                    Väärtpaberikonto halduri ainulaadne tunnus

                        Väärtpaberikonto halduri juriidilise isiku tunnus, s.o selle ahela kõrgema astme vahendaja juriidilise isiku tunnus, kelle juures vastaval vahendajal on väärtpaberikonto

                        [20 tähtnumbrilist märki]

                        Vastav vahendaja

                                    7.

                                    Väärtpaberikonto number

                        Vastava vahendaja poolt ahela kõrgema astme vahendaja juures omatava väärtpaberikonto number

                        [20 tähtnumbrilist märki]

                        Vastav vahendaja

                        C.   Vastavale vahendajale teada olev aktsionäri isikut käsitlev teave (korduv osa, mis tuleb täita eraldi vastavale vahendajale teada oleva iga aktsionäri kohta, sealhulgas, kui see on asjakohane, vastava vahendaja hoitud oma konto iga positsiooni kohta)

                                    1(a).

                                    Aktsionäri ainulaadne tunnus, kui ta on juriidiline isik

                                    1)

                                    Ainulaadne riiklik registreerimisnumber, millele eelneb registreerimise riigi kood, või juriidilise isiku tunnus või

                        [20 tähtnumbrilist märki]

                        Vastav vahendaja

                                    2)

                                    kui juriidilise isiku tunnust ega registreerimisnumbrit ei ole saadaval, siis panga tunnuskood (BIC), millele eelneb registreerimise riigi kood, VÕI

                        [11 tähtnumbrilist märki]

                                    3)

                                    kliendikood, mis tuvastab ainuomaselt iga juriidilise isiku või struktuuri mis tahes jurisdiktsioonis ja millele eelneb registreerimise riigi kood

                        [50 tähtnumbrilist märki.
                        Riigikood tuleb märkida tabeli 1 väljal B.1 kindlaks määratud kujul]

                                    1(b).

                                    Aktsionäri ainulaadne tunnus, kui ta on füüsiline isik

                        Riiklik tunnus komisjoni delegeeritud määruse (EL) 2017/590 (*1) artikli 6 tähenduses.

                        [35 tähtnumbrilist märki]

                        Vastav vahendaja

                                    2(a).

                                    Aktsionäri nimi, kui ta on juriidiline isik

                        [140 tähtnumbrilist märki]

                        Vastav vahendaja

                                    2(b).

                                    Aktsionäri nimi, kui ta on füüsiline isik

                                    1)

                                    Aktsionäri eesnimi või -nimed. Kui eesnimesid on mitu, siis eraldatakse kõik eesnimed komaga

                        [140 tähtnumbrilist märki]

                        Vastav vahendaja

                                    2)

                                    Aktsionäri perekonnanimi või -nimed. Kui perekonnanimesid on mitu, siis eraldatakse kõik perekonnanimed komaga

                        [140 tähtnumbrilist märki]

                        Vastav vahendaja

                                    3.

                                    Tänav

                        [140 tähtnumbrilist märki]

                        Vastav vahendaja

                                    4.

                                    Sihtnumber

                        [10 tähtnumbrilist märki]

                        Vastav vahendaja

                                    5.

                                    Linn

                        [35 tähtnumbrilist märki]

                        Vastav vahendaja

                                    6.

                                    Riik

                        Riigikood

                        [Kahetäheline riigikood tabeli 1 väljal B.1 kindlaks määratud kujul]

                        Vastav vahendaja

                                    7.

                                    Sihtnumber/postkast

                        [10 tähtnumbrilist märki]

                        Vastav vahendaja

                                    8.

                                    Postkasti number

                        [10 tähtnumbrilist märki]

                        Vastav vahendaja

                                    9.

                                    E-posti aadress

                        E-posti aadress. Kui seda ei ole, siis jätta väli täitmata.

                        [255 tähtnumbrilist märki]

                        Vastav vahendaja

                        Korduv osa (korrata eri liiki aktsionäride või aktsiate omandamise kuupäevade puhul)

                                    10.

                                    Aktsionäri liik

                        Teave aktsionäri liigi kohta.
                        Valida: O = aktsiate enda kontol hoidmine; N = esindajast aktsionär; B = aktsiatelt tegeliku kasu saaja; U = teadmata

                        [1 tähtnumbriline märk]

                        Vastav vahendaja

                                    11.

                                    Aktsiate arv, mida aktsionär hoiab vastutava vahendaja juures

                        Aktsionäri hoitud aktsiate arv, millest teatab vastutav vahendaja

                        [15 numbrit, vajaduse korral kümnendkohtade eraldusmärgiga]

                        Vastav vahendaja

                                    12.

                                    Aktsiate omamise alguskuupäev

                        Kui on asjakohane.

                        [Kuupäev (AAAAKKPP)]

                        Vastav vahendaja

                                    13.

                                    Aktsionäri esindajaks oleva kolmanda isiku nimi

                        Kui see on asjakohane, siis tuleb sellel väljal märkida kolmas isik, kellel on volitus teha aktsionäri nimel investeerimisotsuseid

                        [Valikuline väli.
                        Kui see on asjakohane, siis välja C.2(a) või C.2(b) vorming]

                        Vastav vahendaja

                                    14.

                                    Aktsionäri esindajaks oleva kolmanda isiku ainulaadne tunnus

                        Kui see on asjakohane, siis tuleb sellel väljal märkida kolmas isik, kellel on volitus teha aktsionäri nimel investeerimisotsuseid

                        [Valikulised väljad.
                        Kui see on asjakohane, siis ainulaadne tunnus välja C.1(a) või C.1(b) vormingus]

                        Vastav vahendaja

               Tabel 3

               Üldkoosolekut käsitlev teade

            Direktiivi 2007/36/EÜ artikli 3b lõike 1 punkti b ja lõike 2 kohaselt peab käesolevas tabelis esitatud teave üldkoosoleku kokkukutsumise kohta olema aktsionäridele kättesaadav emitendi veebisaidil ning emitendi koostatav ja vahendajate edastatav üldkoosolekut käsitlev teade peab ainult sisaldama osi A, B ja C, sealhulgas selle veebisaidi aadressi linki, kus teave on esitatud.

                        Teabe liik

                        Kirjeldus

                        Vorming

                        Andmete päritolu

                        A.   Teate kirjeldus

                                    1.

                                    Sündmuse ainulaadne tunnus

                        Ainulaadne number

                        [tähtnumbriliste märkide sisestamise väli]

                        Emitent või tema nimetatud kolmas isik

                                    2.

                                    Teate liik

                        Teate liik (näiteks üldkoosolekut käsitlev teade, selle tühistamine või uuendamine)

                        [4 tähtnumbrilist märki]

                        Emitent või tema nimetatud kolmas isik

                        B.   Emitendi kirjeldus

                                    1.

                                    ISIN kood

                        Määratlus. Selle aktsia ISIN kood, mille kohta teade esitatakse
                        Korduv väli: mitme klassi korral märkida kõik ISIN koodid

                        [12 tähtnumbrilist märki]

                        Emitent

                                    2.

                                    Emitendi nimi

                        [140 tähtnumbrilist märki]

                        Emitent

                        C.   Üldkoosoleku kirjeldus

                                    1.

                                    Üldkoosoleku kuupäev

                        [Kuupäev (AAAAKKPP)]

                        Emitent

                                    2.

                                    Üldkoosoleku toimumisaeg

                        Märkida üldkoosoleku algusaeg, sealhulgas asjakohane ajavöönd

                        [Koordineeritud maailmaaeg (UTC)]

                        Emitent

                                    3.

                                    Üldkoosoleku liik

                        Korraldatava üldkoosoleku liigi kirjeldus

                        [4 tähtnumbrilist märki]

                        Emitent

                                    4.

                                    Üldkoosoleku toimumiskoht

                        Märkida üldkoosoleku toimumiskoht, sealhulgas veebiaadress, kui toimumiskoht on virtuaalne.
                        Kui toimumiskohti on mitu, siis märkida kõik asukohad

                        [255 tähtnumbrilist märki]

                        Emitent

                                    5.

                                    Registreerimiskuupäev

                        Määratlus

                        [Kuupäev (AAAAKKPP)]

                        Emitent

                                    6.

                                    Veebiaadress (URL)

                        Link veebisaidile, kus aktsionäridele esitatakse enne üldkoosoleku toimumist kogu vajalik teave, sealhulgas osalemise ja hääletamise menetluste ning muude aktsionäride õiguste kasutamise, näiteks päevakorrapunktide lisamise kohta.

                        [255 tähtnumbrilist märki]

                        Emitent

                        D.   Üldkoosolekul osalemine (korduv osa; korratakse iga võimaliku osalemisviisi puhul)

                                    1.

                                    Aktsionäri osalemisviis

                        Osalemisviis, näiteks: VI = virtuaalne osalemine; PH = isiklik osalemine; PX = osalemine esindaja kaudu; EV = hääletamine kirja teel.
                        Ka kõik muud osalemise viisid tuleb märkida standardsel viisil

                        [2 tähtnumbrilist märki]

                        Emitent

                                    2.

                                    Emitendi määratud tähtaeg osalemisest teatamiseks

                        Viimane kuupäev ja kellaaeg, kui aktsionär saab emitendile osalemisest teatada.

                        [Kuupäev (AAAAKKPP); koordineeritud maailmaaja (UTC) järgi]

                        Emitent

                                    3.

                                    Emitendi määratud hääletustähtaeg

                        Viimane kuupäev ja kellaaeg, kui aktsionär peab osalemisviisi kohaselt emitendile oma hääled esitama, nagu on asjakohane.

                        [Kuupäev (AAAAKKPP); koordineeritud maailmaaja (UTC) järgi]

                        Emitent

                        E.   Päevakord (korduv osa; esitada iga päevakorrapunkti kohta)

                                    1.

                                    Päevakorrapunkti ainulaadne tunnus

                        Ainulaadne number

                        [4 tähtnumbrilist märki]

                        Emitent

                                    2.

                                    Päevakorrapunkti nimetus

                        Päevakorrapunkti nimetus või lühikokkuvõte

                        [100 tähtnumbrilist märki]

                        Emitent

                                    3.

                                    Materjalide veebiaadress

                        Kui on asjakohane. Päevakorrapunkti käsitleva materjali konkreetne veebiaadress.
                        Kui asjakohased materjalid puuduvad, siis jätta see väli täitmata.

                        [Kui täidetakse: 255 tähtnumbrilist märki]

                        Emitent

                                    4.

                                    Hääletamine

                        Kui on asjakohane. Märkida, kas päevakorrapunkti asjus toimub siduv hääletus (BV) või nõuandehääletus (AV).
                        Kui päevakorrapunkti asjus hääletust ei toimu, siis jätta see väli täitmata.

                        [Kui täidetakse: 2 tähtnumbrilist märki]

                        Emitent

                                    5.

                                    Alternatiivsed hääletusvõimalused

                        Kui on asjakohane. Kõigi alternatiivsete hääletusvõimaluste kirjeldus, mida aktsionär saab päevakorrapunkti puhul kasutada, näiteks poolthääl (VF); vastuhääl (VA); hääletamata jätmine (AB); tühi hääletussedel (BL) või muu (OT).
                        Kui päevakorrapunkti asjus hääletust ei toimu, siis jätta see väli täitmata.

                        [Kui täidetakse: 2 tähtnumbrilist märki]

                        Emitent

                        F.   Muude aktsionäride õiguste kasutamise tähtpäevade kirjeldus (korduv osa; esitada iga tähtpäeva kohta)

                                    1.

                                    Tähtpäeva olemus

                        Märkida aktsionäri õigus, mille suhtes tähtpäeva kohaldatakse (näiteks otsuseprojektide esitamine või päevakorrapunktide lisamine)

                        [100 tähtnumbrilist märki]

                        Emitent

                                    2.

                                    Kohaldatav emitendi määratud tähtaeg

                        Nende tähtpäevade kirjeldus, mis on seotud eelmisel väljal kirjeldatud aktsionäride õiguse kasutamisega.

                        [Kuupäev (AAAAKKPP); koordineeritud maailmaaja (UTC) järgi]

                        Emitent

               Tabel 4

               Õiguse kinnitus

                        Teabe liik

                        Kirjeldus

                        Vorming

                        Andmete päritolu

                        A.   Üldkoosoleku ja teate kirjeldus

                                    1.

                                    Kinnituse ainulaadne tunnus

                        Ainulaadne number

                        [12 tähtnumbrilist märki]

                        Viimane vahendaja

                                    2.

                                    Emitendi nimi

                        [140 tähtnumbrilist märki]

                        Emitent

                                    3.

                                    Sündmuse ainulaadne tunnus

                        Emitendi või tema nimetatud kolmanda isiku määratud üldkoosoleku ainulaadne tunnus

                        [4 tähtnumbrilist märki]

                        Emitent või tema nimetatud kolmas isik

                                    4.

                                    Teate liik

                        Teate liik (õiguse kinnitus)

                        [4 tähtnumbrilist märki]

                        Viimane vahendaja

                                    5.

                                    ISIN kood

                        Määratlus

                        [12 tähtnumbrilist märki]

                        Emitent

                        B.   Aktsiate hääleõigusega positsiooni kirjeldus (korduv osa; esitada aktsionäri iga väärtpaberikonto kohta)

                                    1.

                                    Registreerimiskuupäev

                        Määratlus

                        [Kuupäev (AAAAKKPP)]

                        Emitent

                                    2.

                                    Hääleõigusega positsioon

                        Määratlus

                        [24 numbrit]

                        Viimane vahendaja

                                    3.

                                    Väärtpaberikonto number

                        [20 tähtnumbrilist märki]

                        Viimane vahendaja

                                    4.

                                    Konto omaniku nimi

                        [140 tähtnumbrilist märki. Tabeli 2 välja C.2(a) või C.2(b) vorming]

                        Viimane vahendaja

                        C.   Aktsionäri (juriidilise või füüsilise isiku) kirjeldus

                                    1.

                                    Aktsionäri nimi

                        Juriidilise või füüsilise isiku puhul

                        [Tabeli 2 välja C.2(a) või C.2(b) vorming]

                        Viimane vahendaja

                                    2.

                                    Aktsionäri ainulaadne tunnus

                        Juriidilise või füüsilise isiku puhul

                        [Tabeli 2 välja C.1(a) või C.1(b) vorming]

                        Viimane vahendaja

                                    3.

                                    Aktsionäri nimetatud esindaja või kolmanda isiku nimi

                        Kui on asjakohane

                        [Tabeli 2 välja C.2(a) või C.2(b) vorming]

                        Viimane vahendaja

                                    4.

                                    Aktsionäri nimetatud esindaja või kolmanda isiku ainulaadne tunnus

                        Kui on asjakohane

                        [Tabeli 2 välja C.1(a) või C.1(b) vorming]

                        Viimane vahendaja

               Tabel 5

               Osalemisteade

                        Teabe liik

                        Kirjeldus

                        Vorming

                        Andmete päritolu

                        A.   Teate kirjeldus

                                    1.

                                    Osalemisteate ainulaadne tunnus

                        Ainulaadne tunnus

                        [tähtnumbriliste märkide sisestamise väli]

                        Viimane vahendaja

                                    2.

                                    Teate liik

                        Teate liigi kirjeldus

                        [4 tähtnumbrilist märki]

                        Viimane vahendaja

                                    3.

                                    Sündmuse ainulaadne tunnus

                        Emitendi või tema nimetatud kolmanda isiku määratud üldkoosoleku ainulaadne tunnus

                        [4 tähtnumbrilist märki]

                        Emitent või tema nimetatud kolmas isik

                                    4.

                                    ISIN kood

                        Määratlus.

                        [12 tähtnumbrilist märki]

                        Emitent

                        B.   Osalemise kirjeldus iga osalemisviisi puhul

                                    1.

                                    Osalemisviis

                        Võimaluste piires aktsionäri osalemisviisi kirjeldus.
                        Kui kasutatakse mitut viisi, siis tuleb neid kõiki kirjeldada kooskõlas tabeli 3 osas D esitatud alternatiividega, näiteks isiklik või esindaja kaudu osalemine või elektrooniline hääletamine

                        Viimane vahendaja või aktsionär, nagu on asjakohane

                                    2.

                                    Aktsionäri nimi

                        [Tabeli 2 välja C.2(a) või C.2(b) vorming]

                        Viimane vahendaja või aktsionär

                                    3(a).

                                    Aktsionäri ainulaadne tunnus, kui ta on juriidiline isik

                        Vt tabeli 2 väli C, (1)(a)

                        [Tabeli 2 välja C, (1)(a) vorming]

                        Viimane vahendaja või aktsionär

                                    3(b).

                                    Aktsionäri ainulaadne tunnus, kui ta on füüsiline isik

                        Vt tabeli 2 väli C, (1)(b)

                        [Tabeli 2 välja C, (1)(b) vorming]

                        Viimane vahendaja või aktsionär

                                    4.

                                    Aktsionäri nimetatud esindaja või kolmanda isiku nimi

                        Kui on asjakohane

                        [Valikuline. Kui täidetakse: tabeli 2 välja C.2(a) või C.2(b) vorming]

                        Viimane vahendaja või aktsionär

                                    5.

                                    Aktsionäri nimetatud esindaja või kolmanda isiku ainulaadne tunnus

                        Kui on asjakohane

                        [Valikuline. Kui täidetakse: tabeli 2 välja C.1(a) või C.1(b) vorming]

                        Viimane vahendaja või aktsionär

                        C.   Hääled, kui on asjakohane (korduv osa; esitada iga päevakorrapunkti kohta)

                                    1.

                                    Päevakorrapunkt

                        Päevakorrapunkti ainulaadne tunnus, tabel 3

                        [Tabeli 3 välja E.1 vorming]

                        Korduv osa, täita iga hääletuspositsiooni kohta

                                    2.

                                    Hääletuspositsioon

                        Märkida hääletuspositsioon.

                        [Tabeli 3 välja E.5 vorming]

                        Viimane vahendaja või aktsionär

                                    3.

                                    Aktsiate arv, mille eest hääletati

                        Aktsiate arv, mille eest päevakorrapunkti puhul hääletati, iga hääletuspositsiooni kohta.
                        Kui hääletuspositsioon kehtib kõigi aktsiate puhul, siis jätta see väli täitmata.

                        [Kui täidetakse: 15 numbrit, vajaduse korral kümnendkohtade eraldusmärgiga]

                        Viimane vahendaja või aktsionär

               Tabel 6

               Hääletuse kinnitus

                        Teabe liik

                        Kirjeldus

                        Vorming

                        Andmete päritolu

                                    1.

                                    Kinnituse ainulaadne tunnus

                        Ainulaadne number

                        [12 tähtnumbrilist märki]

                        Vahendaja või kinnitav pool

                                    2.

                                    Sõnumi liik

                        Kinnituse liigi kirjeldus

                        [4 tähtnumbrilist märki]

                        Vahendaja

                                    3.

                                    Sündmuse ainulaadne tunnus

                        Üldkoosoleku sündmuse ainulaadne tunnus.

                        [12 tähtnumbrilist märki]

                        Emitent/vahendaja

                                    4.

                                    ISIN kood

                        Määratlus.

                        [12 tähtnumbrilist märki]

                        Emitent

                                    5.

                                    Üldkoosoleku kuupäev

                        [Kuupäev (AAAAKKPP)]

                        Emitent

                                    6.

                                    Emitendi nimi

                        [140 tähtnumbrilist märki]

                        Emitent

                                    7.

                                    Kinnitava poole nimi

                        [140 tähtnumbrilist märki. Tabeli 2 välja C.2(a) või C.2(b) vorming]

                        Kinnituse väljastanud pool

                                    8.

                                    Hääletanud isiku nimi

                        [140 tähtnumbrilist märki. Tabeli 2 välja C.2(a) või C.2(b) vorming]

                        Kinnitav pool

                                    9.

                                    Aktsionäri nimi

                        [Valikuline väli. Kui see on asjakohane, siis märkida:
                        [140 tähtnumbrilist märki. Tabeli 2 välja C.2(a) või C.2(b) vorming]

                        Vahendaja või kinnitav pool

               Tabel 7

               Häälte dokumenteerimise ja arvesse võtmise kinnitus

                        Teabe liik

                        Kirjeldus

                        Vorming

                        Andmete päritolu

                                    1.

                                    Kinnituse ainulaadne tunnus

                        Ainulaadne number

                        [12 tähtnumbrilist märki]

                        Emitent/vahendaja

                                    2.

                                    Sõnumi liik

                        Kinnituse liigi kirjeldus

                        [4 tähtnumbrilist märki]

                        Emitent/vahendaja

                                    3.

                                    Sündmuse ainulaadne tunnus

                        Üldkoosoleku sündmuse ainulaadne tunnus.

                        [12 tähtnumbrilist märki]

                        Emitent/vahendaja

                                    4.

                                    ISIN kood

                        Määratlus.

                        [12 tähtnumbrilist märki]

                        Emitent

                                    5.

                                    Üldkoosoleku kuupäev

                        [Kuupäev (AAAAKKPP)]

                        Emitent

                                    6.

                                    Emitendi nimi

                        [140 tähtnumbrilist märki]

                        Emitent

                                    7.

                                    Aktsionäri nimi

                        [Valikuline väli, kui aktsionäri nimi on märgitud.]

                        [140 tähtnumbrilist märki. Tabeli 2 välja C.2(a) või C.2(b) vorming]

                        Emitent

                                    8.

                                    Aktsionäri esindajaks oleva kolmanda isiku nimi

                        [Valikuline väli, kui aktsionäri nimetatud kolmanda isiku nimi on märgitud.]

                        [140 tähtnumbrilist märki. Tabeli 2 välja C.2(a) või C.2(b) vorming]

                                    9.

                                    Meetod

                        Selle meetodi kirjeldus, mille abil emitent sai kätte dokumenteeritud ja arvesse võetud hääled, sealhulgas kas see toimus enne üldkoosolekut või üldkoosoleku ajal.

                        [70 tähtnumbrilist märki]

                        Emitent

                                    10.

                                    Kättesaamise kuupäev ja kellaaeg

                        [Valikuline väli, ainult juhul, kui hääletamine toimus enne üldkoosolekut]. Kuupäev ja võimaluse korral kellaaeg, mil saadi kätte dokumenteeritud ja arvesse võetud hääled.

                        [Kuupäev (AAAAKKPP); koordineeritud maailmaaja (UTC) järgi]

                        Emitent

                                    11.

                                    Häälte ainulaadne tunnus

                        Kui see on teada, siis emitendi dokumenteeritud ja arvesse võetud hääli sisaldava teate ainulaadne tunnus.

                        [12 tähtnumbrilist märki]

                        Aktsionär või aktsionäri nimetatud kolmas isik

               Tabel 8

               Muudest korporatiivsetest sündmustest kui üldkoosolekutest teatamine

            Kooskõlas direktiivi 2007/36/EÜ artikli 3b lõike 1 punktiga b ja lõikega 2, kui emitent on teinud aktsionäridele oma veebisaidil kättesaadavaks teabe muude korporatiivsete sündmuste kui üldkoosolekute kohta, mis hõlmab allpool esitatud tabelites sisalduvat teavet ja andmeelemete, peab korporatiivsete sündmuste kohta esitatav teade sisaldama korporatiivse sündmuse jaoks vajalikus ulatuses ainult osa A ning link veebisaidile, kus teave on esitatud.

                        Teabe liik

                        Kirjeldus

                        Vorming

                        Andmete päritolu

                        A.   Korporatiivse sündmuse kirjeldus

                                    1.

                                    Korporatiivse sündmuse ainulaadne tunnus

                        Ainulaadne number

                        [12 tähtnumbrilist märki]

                        Emitent või tema nimetatud kolmas isik

                                    2.

                                    Korporatiivse sündmuse liik

                        Korporatiivse sündmuse kirjeldus, näiteks kasumi jaotamine, emitendi aktsiate ümberkorraldamine

                        [42 tähtnumbrilist märki]

                        Emitent või tema nimetatud kolmas isik

                                    3.

                                    ISIN kood

                        Määratlus. Aluseks oleva aktsia ISIN kood

                        [12 tähtnumbrilist märki]

                        Emitent

                                    4.

                                    ISIN kood

                        Kui see on asjakohane, siis ajutise aktsia või väärtpaberi ISIN kood

                        [12 tähtnumbrilist märki]

                        Emitent

                                    5.

                                    Veebiaadress

                        Link sellele veebisaidile, kus on aktsionäridele saadaval täielik teave korporatiivse sündmuse kohta

                        [255 tähtnumbrilist märki]

                        Emitent

                        B.   Korporatiivse sündmuse peamised kuupäevad (mis tuleb lisada ainult asjakohase korporatiivse sündmuse puhul)

                                    1.

                                    Viimane osalemiskuupäev

                        Määratlus

                        [Kuupäev (AAAAKKPP)]

                        Esimene vahendaja

                                    2.

                                    Dividendikuupäev

                        Määratlus

                        [Kuupäev (AAAAKKPP)]

                        Esimene vahendaja

                                    3.

                                    Registreerimiskuupäev

                        Määratlus

                        [Kuupäev (AAAAKKPP)]

                        Emitent

                                    4.

                                    Valimisperioodi algus

                        Määratlus

                        [Kuupäev (AAAAKKPP)]

                        Emitent

                                    5.

                                    Valimisperioodi viimane päev

                        Määratlus

                        [Kuupäev (AAAAKKPP)]

                        Emitent

                                    6.

                                    Emitendi määratud tähtaeg

                        Määratlus

                        [Kuupäev (AAAAKKPP); koordineeritud maailmaaja (UTC) järgi]

                        Emitent

                                    7.

                                    Makse tähtpäev

                        Määratlus

                        [Kuupäev (AAAAKKPP)]

                        Emitent

                                    8.

                                    Ostja kaitse tähtaeg

                        Määratlus

                        [Kuupäev (AAAAKKPP)]

                        Vahendaja

                        C.   Aktsionäri valikute kirjeldus (korduv osa; esitada iga ISIN koodi kohta, kui see on asjakohane)

                                    1.

                                    Aktsionäri valikuvõimalused

                        Valikuvõimaluste kirjeldus

                        [100 tähtnumbrilist märki]

                        Emitent

               (*1)  Komisjoni 28. juuli 2016. aasta delegeeritud määrus (EL) 2017/590, millega täiendatakse Euroopa Parlamendi ja nõukogu määrust (EL) nr 600/2014 seoses regulatiivsete tehniliste standarditega, mis käsitlevad pädevatele asutustele tehingutest teatamist (ELT L 87, 31.3.2017, lk 449).


title: Komisjoni rakendusmäärus (EL) 2018/1213, 28. august 2018, millega registreeritakse kaitstud päritolunimetuste ja kaitstud geograafiliste tähiste registris nimetus („Rucavas baltais sviests“ (KGT))

text:
                  5.9.2018

                  ET

                  Euroopa Liidu Teataja

                  L 224/1

         KOMISJONI RAKENDUSMÄÄRUS (EL) 2018/1213,
         28. august 2018,
         millega registreeritakse kaitstud päritolunimetuste ja kaitstud geograafiliste tähiste registris nimetus („Rucavas baltais sviests“ (KGT))
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Läti taotlus registreerida nimetus „Rucavas baltais sviests“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Rucavas baltais sviests“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Rucavas baltais sviests“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.5 „Õlid ja rasvad (või, margariin, õli jne)“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 28. august 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 343, 14.12.2012, lk 1.

            (2)  ELT C 139, 20.4.2018, lk 13.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2018/1214, 29. august 2018, millega registreeritakse kaitstud päritolunimetuste ja kaitstud geograafiliste tähiste registris nimetus [„Morcilla de Burgos“ (KGT)]

text:
                  5.9.2018

                  ET

                  Euroopa Liidu Teataja

                  L 224/3

         KOMISJONI RAKENDUSMÄÄRUS (EL) 2018/1214,
         29. august 2018,
         millega registreeritakse kaitstud päritolunimetuste ja kaitstud geograafiliste tähiste registris nimetus [„Morcilla de Burgos“ (KGT)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Hispaania taotlus registreerida nimetus „Morcilla de Burgos“ (2).

                     (2)

                     Komisjon sai kaks vastulauset, millele järgnes kaks määruse (EL) nr 1151/2012 artikli 51 lõigetes 1 ja 2 nimetatud põhjendatud vastuväidet, mille esitasid Iñaki Libano (Köln, Saksamaa) ja Diego Garcia, kes esindab äriühingut Hydroplus (Chatou, Prantsusmaa), ning tunnistas need vastuvõetamatuks. Vastavalt kõnealuse määruse artiklile 51 ei või õigustatud huvi omavad füüsilised või juriidilised isikud, kelle elukoht on või kes on asutatud muus liikmesriigis kui selles liikmesriigis, kus esitati taotlus, esitada vastulauset otse komisjonile.

                     (3)

                     Nimetus „Morcilla de Burgos“ tuleks registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Morcilla de Burgos“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.2 „lihatooted (kuumtöödeldud, soolatud, suitsutatud jne)“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 29. august 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 343, 14.12.2012, lk 1.

            (2)  ELT C 455, 6.12.2016, lk 7.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).


title: Komisjoni rakendusmäärus (EL) 2018/1244, 4. september 2018, millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Bleu des Causses“ (KPN)]

text:
                  18.9.2018

                  ET

                  Euroopa Liidu Teataja

                  L 233/1

         KOMISJONI RAKENDUSMÄÄRUS (EL) 2018/1244,
         4. september 2018,
         millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [„Bleu des Causses“ (KPN)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Prantsusmaa taotluse saada heakskiit komisjoni määruse (EÜ) nr 1107/96 (2) (muudetud määrusega (EÜ) nr 115/2009) (3) kohaselt registreeritud kaitstud päritolunimetuse „Bleu des Causses“ spetsifikaadi muudatusele.

                     (2)

                     Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas (4).

                     (3)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks spetsifikaadi muudatus heaks kiita,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Bleu des Causses“ (KPN) spetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. september 2018

                  Komisjoni nimel

                  presidendi eest

                  komisjoni liige

               Phil HOGAN

            (1)  ELT L 343, 14.12.2012, lk 1.

            (2)  Komisjoni 12. juuni 1996. aasta määrus (EÜ) nr 1107/96 geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1.)

            (3)  Komisjoni 6. veebruari 2009. aasta määrus (EÜ) nr 115/2009, millega kiidetakse heaks väikesed muudatused kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis („Bleu des Causses“ (KPN)) (ELT L 38, 7.2.2009, lk 28).

            (4)  ELT C 135, 17.4.2018, lk 11.


title: Komisjoni rakendusmäärus (EL) 2018/1267, 20. september 2018, milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kahekümne neljandas osalises hankemenetluses

text:
                  21.9.2018

                  ET

                  Euroopa Liidu Teataja

                  L 238/84

         KOMISJONI RAKENDUSMÄÄRUS (EL) 2018/1267,
         20. september 2018,
         milles käsitletakse lõssipulbri madalaimat müügihinda rakendusmäärusega (EL) 2016/2080 avatud hankemenetluse raames toimuvas kahekümne neljandas osalises hankemenetluses
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
         võttes arvesse komisjoni 18. mai 2016. aasta rakendusmäärust (EL) 2016/1240, millega kehtestatakse Euroopa Parlamendi ja nõukogu määruse (EL) nr 1308/2013 rakenduseeskirjad riikliku sekkumise ja eraladustamistoetuse osas, (2) eriti selle artiklit 32,
         ning arvestades järgmist:

                     (1)

                     Komisjoni rakendusmäärusega (EL) 2016/2080 (3) on avatud lõssipulbri müük hankemenetluse teel.

                     (2)

                     Kahekümne neljanda osalise hankemenetluse raames saadud pakkumusi arvesse võttes tuleks kindlaks määrata madalaim müügihind.

                     (3)

                     Käesoleva määrusega ette nähtud meetmed on kooskõlas põllumajandusturgude ühise korralduse komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmäärusega (EL) 2016/2080 avatud hankemenetluse raames toimuvas kahekümne neljandas osalises hankemenetluses, mis käsitleb lõssipulbri müüki ja mille puhul pakkumuste esitamise tähtaeg lõppes 18. septembril 2018, kehtestatakse madalaim müügihind 123 eurot / 100 kg.

            Artikkel 2
            Käesolev määrus jõustub Euroopa Liidu Teatajas avaldamise päeval.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. september 2018

                  Komisjoni nimel

                  presidendi eest

                  põllumajanduse ja maaelu arengu peadirektoraadi

                  peadirektor

               Jerzy PLEWA

            (1)  ELT L 347, 20.12.2013, lk 671.

            (2)  ELT L 206, 30.7.2016, lk 71.

            (3)  Komisjoni 25. novembri 2016. aasta rakendusmäärus (EL) 2016/2080, millega avatakse lõssipulbri müük hankemenetluse teel (ELT L 321, 29.11.2016, lk 45).


title: Komisjoni rakendusmäärus (EL) 2018/1263, 20. september 2018, millega kehtestatakse teabe esitamise vormid postipakkide kättetoimetamise teenuse osutajatele vastavalt Euroopa Parlamendi ja nõukogu määrusele (EL) 2018/644

text:
                  21.9.2018

                  ET

                  Euroopa Liidu Teataja

                  L 238/65

         KOMISJONI RAKENDUSMÄÄRUS (EL) 2018/1263,
         20. september 2018,
         millega kehtestatakse teabe esitamise vormid postipakkide kättetoimetamise teenuse osutajatele vastavalt Euroopa Parlamendi ja nõukogu määrusele (EL) 2018/644
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 18. aprilli 2018. aasta määrust (EL) 2018/644 postipakkide piiriülese kättetoimetamise teenuste kohta, (1) eriti selle artikli 4 lõiget 4,
         ning arvestades järgmist:

                     (1)

                     Määruses (EL) 2018/644 on sätestatud postipakkide piiriülese kättetoimetamise teenuste parandamise erinormid lisaks Euroopa Parlamendi ja nõukogu direktiivis 97/67/EÜ sätestatule (2). Määruse sätetes käsitletakse eelkõige postipakkide kättetoimetamise teenustega seotud regulatiivset järelevalvet ja postipakkide piiriülese kättetoimetamise teatavate teenuste tariifide läbipaistvust.

                     (2)

                     Määruses (EL) 2018/644 sätestatakse, et postipakkide kättetoimetamise teenuse osutaja esitab oma asukohaliikmesriigi riiklikule reguleerivale asutusele ennast käsitleva teabe, kasutades selleks komisjoni kehtestatud vormi.

                     (3)

                     Määruse (EL) 2018/644 artikli 4 lõike 1 kohaselt esitab postipakkide kättetoimetamise teenuse osutaja teabe ainult ühel korral ja teatab riiklikule reguleerivale asutusele kõigist selle teabega seotud muudatustest 30 päeva jooksul. Määruse (EL) 2018/644 artikli 4 lõike 3 kohaselt esitab postipakkide kättetoimetamise teenuse osutaja teavet oma tegevuse kohta igal aastal. Seega on asjakohane kehtestada nimetatud teabe esitamiseks kaks eri vormi.

                     (4)

                     Selleks et vältida postipakkide topeltarvestust, peaks postipakkide kättetoimetamise teenuse osutaja eelmisel kalendriaastal kohaletoimetatud postipakkide arvu ja aastakäivet käsitleva teabe esitamisel märkima, kas postipakkide kättetoimetamise teenuse on tellinud saatja või osutatakse seda teise postipakkide kättetoimetamise teenuse osutaja nimel. Esitatav teave peaks käsitlema ka seda, kas postipakkide saatmise või kättetoimetamise koht asub liidus või väljaspool liitu, kuna see mõjutab postiteenuste ahela neid etappe, millega asjaomane teenuseosutaja tegeleb.

                     (5)

                     Võttes arvesse asjaolu, et kõnealust teavet töötlevad liikmesriikide reguleerivad asutused, ja nende asutuste asjatundlikkust, on vormid koostatud tihedas koostöös Euroopa postiteenuseid reguleerivate asutuste töörühmaga.

                     (6)

                     Käesoleva määrusega ette nähtud meetmed on kooskõlas direktiivi 97/67/EÜ artikli 21 alusel asutatud komitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Määruse (EL) 2018/644 artikli 4 lõigetes 1 ja 3 osutatud teabe esitamise vormid on sätestatud käesoleva määruse I ja II lisas.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. september 2018

                  Komisjoni nimel

                  president

               Jean-Claude JUNCKER

            (1)  ELT L 112, 2.5.2018, lk 19.

            (2)  Euroopa Parlamendi ja nõukogu 15. detsembri 1997. aasta direktiiv 97/67/EÜ ühenduse postiteenuste siseturu arengut ja teenuse kvaliteedi parandamist käsitlevate ühiseeskirjade kohta (EÜT L 15, 21.1.1998, lk 14).

            I LISA
            Tekst pildi

               Määruse (EL) 2018/644 artikli 4 lõikes 1 osutatud teabe esitamise vorm (1)
               Tabel 1. Teave postipakkide kättetoimetamise teenuse osutaja kohta
               Nimi
               Õiguslik staatus ja vorm
               Registreerimisnumber äri- või muus samalaadses registris
               Käibemaksukohustuslasena registreerimise number
               Registreeritud asukoht
               Vajaduse korral selle postipakkide kättetoimetamise teenuse osutajate grupi või frantsiisivõrgu nimi, kuhu postipakkide kättetoimetamise teenuse osutaja kuulub
               Esitamise kuupäev
               Tabel 2. Kontaktisiku andmed
               Ees- ja perekonnanimi
               Ametinimetus
               E-posti aadress
               Telefoninumber
               Tabel 3. Postipakkide kättetoimetamise teenuste iseloom (2)
               Postiteenuste ahela etapid
               Kogumine
               Sorteerimine
               Transport
               Jaotamine
               USO (3) raames
               USOga hõlmamata
               Märkused
               Tabel 4. Postipakkide kättetoimetamise teenuste üksikasjalik kirjeldus (4)
               Tabel 5. Postipakkide kättetoimetamise teenuste üldtingimused (5)
               Link/lingid:
               (1) Määruse (EL) 2018/644 artikli 4 lõike 5 kohaselt võivad riiklikud reguleerivad asutused kehtestada lisaks kõnealuse määruse artikli 4 lõikes 1 osutatud nõutavale teabele täiendavad teabenõuded. Määruse (EL) 2018/644 artikli 4 lõikes 1 osutatud teabe esitamise nõude suhtes kohaldatakse kõnealuse määruse artikli 4 lõikeid 6 ja 7.
               (2) Tehke märge kõigile pakutud teenustele vastavatesse lahtritesse. Ärge tähistage lahtrit, kui seda teenust osutab alltöövõtja.
               (3) Universaalteenuse osutamise kohustus
               (4) Esitage võimaluse korral see teave ja märkige, kas pakutakse lisaväärtust.
               (5) Lisage käesoleva vormi lisasse asjakohaste dokumentide koopiad. Esitage ka kasutajatele mõeldud kaebuste esitamise korra üksikasjalik kirjeldus ja mis tahes vastutuse piirangud. Kui asjakohased dokumendid on internetis kättesaadavad, lisage link (lingid).

            II LISA
            Tekst pildi

               Määruse (EL) 2018/644 artikli 4 lõikes 3 osutatud teabe esitamise vorm (1)
               Postipakkide kättetoimetamise teenuse osutaja nimi
               Registreerimisnumber äri- või muus samalaadses registris
               Esitamise kuupäev (2)
               Kontaktisiku nimi
               Aasta, mille kohta teave esitatakse
               Tabel 1. Eelmise kalendriaasta jooksul töödeldud postipakkide arv (3) ja postipakkide kättetoimetamise teenuste eelmise kalendriaasta käive (4) postipakkide kättetoimetamise teenuse osutaja asukohaliikmesriigis (5)
               Tabel 1.1. Riigisisesed postipakkide kättetoimetamise teenused
               Ühik
               Tellitud saatja poolt
               Osutatud teise teenuseosutaja nimel
               Märkused
               Postipakkide arv (6)
               Postipakkide kättetoimetamise teenuste käive (7)
               Tabel 1.2. Saabuvate piiriüleste postipakkide kättetoimetamise teenused (liidust/EMP riikidest ja väljastpoolt liitu/EMP riike)
               Ühik
               Tellitud saatja poolt
               Osutatud teise teenuseosutaja nimel
               Märkused
               Saabuvate postipakkide koguarv (1)
               Liidust / EMP riikidest saabuvate postipakkide arv (1)
               Väljastpoolt liitu / EMP riike saabuvate postipakkide arv (1)
               Saabuvate postipakkide kättetoimetamise teenuste käive (2)
               Liidust / EMP riikidest saabuvate postipakkide kättetoimetamise teenuse käive (2)
               Väljastpoolt liitu / EMP riike saabuvate postipakkide kättetoimetamise teenuse käive (2)
               Tabel 1.3. Saadetavate piiriüleste postipakkide kättetoimetamise teenused (liitu / EMP riikidesse ja väljapoole liitu / EMP riike)
               Ühik
               Tellitud saatja poolt
               Osutatud teise teenuseosutaja nimel
               Märkused
               Postipakkide arv (1)
               Liitu / EMP riikidesse saadetavate postipakkide arv (1)

            Tekst pildi

               Väljapoole liitu / EMP riike saadetavate postipakkide arv (1)
               Saadetavate postipakkide kättetoimetamise teenuste kogukäive (2)
               Liitu / EMP riikidesse saadetavate postipakkide kättetoimetamise teenuse käive (2)
               Väljapoole liitu / EMP riike saadetavate postipakkide kättetoimetamise teenuse käive (2)
               Tabel 2. Postipakkide kättetoimetamise teenuse osutaja heaks eelmisel kalendriaastal töötanud isikute arv, kes on osalenud postipakkide kättetoimetamise teenuste osutamises teenuseosutaja asukohaliikmesriigis.
               30.06.20XX
               31.12.20XX
               Märkused
               Täistööajaga töötajad
               Osalise tööajaga töötajad
               Ajutised töötajad
               Füüsilisest isikust ettevõtjad
               KOKKU
               Tabel 3. Teave postipakkide kättetoimetamise teenuste kohta, mida on osutanud postipakkide kättetoimetamise teenuse osutajate alltöövõtjad (8)
               Alltöövõtja nimi
               Kogumine
               Sorteerimine
               Transport
               Jaotamine
               Märkused
               Alltöövõtjate koguarv (9)
               Alltöövõtja 1 (10)
               Alltöövõtja 2 (5)
               Alltöövõtja 3 (5)
               Alltöövõtja 4 (5)
               Alltöövõtja 5 (5)

            Tekst pildi

               Tabel 4. Postipakkide kättetoimetamise teenuse osutajate alltöövõtjate nimed (11)
               Alltöövõtja number
               Alltöövõtja nimi
               Märkused
               (…) (12)
               […]
               Tabel 5. Üldsusele kättesaadav hinnakiri, mis kehtib postipakkide kättetoimetamise teenuste kohta iga kalendriaasta 1. Jaanuaril (13).
               Loetelu on esitatud ... lisana. ….
               Link/lingid:
               (1) Määruse (EL) 2018/644 artikli 4 lõike 5 kohaselt võivad riiklikud reguleerivad asutused kehtestada lisaks kõnealuse määruse artikli 4 lõikes 3 osutatud nõutavale teabele täiendavad teabenõuded. Määruse (EL) 2018/644 artikli 4 lõikes 3 osutatud teabe esitamise nõude suhtes kohaldatakse kõnealuse määruse artikli 4 lõikeid 6 ja 7.
               (2) Artikli 4 lõike 3 kohaselt esitatakse vorm iga kalendriaasta 30. juuniks.
               (3) Märkige nii harilike postipakkide kui ka kirjapostivoos töödeldud kaupade saatmisega seotud tegevuste andmed.
               (4) Kui esitatav teave põhineb hinnangul, kirjeldage hindamise kriteeriume.
               (5) Esitage teave postipakkide kättetoimetamise tegelike teenuste kohta, mis on osutatud liikmesriigi registreeritud asukohas eelmise kalendriaasta jooksul („Aasta, mille kohta teave esitatakse“).
               (6) Märkige arv tuhandelistes.
               (7) Märkige arv tuhandelistes, omavääringus ja ilma käibemaksuta.
               (8) Märkige nende alltöövõtjate hinnanguline arv, kes osutavad postiteenuste ahela mis tahes teenuseid.
               (9) Märkige nende alltöövõtjate arv, kes osalevad igas asjakohases etapis (arv võib ületada alltöövõtjate koguarvu, kuna mõned alltöövõtjad võivad osutada mitme etapi teenuseid).
               (10) Märkige viie suurima alltöövõtja nimed ja see, millises tarneahela etapis nad teenuseid osutavad.
               (11) Esitage andmed eelmise kalendriaasta jooksul kasutatud alltöövõtjate kohta.
               (12) Märkige teave otse tabelisse või lisage dokument alltöövõtjate loeteluga käesolevale vormile.
               (13) Lisage loetelu käesolevale vormile ja kui loetelu on kättesaadav internetis, siis ka link (lingid).


title: Komisjoni rakendusmäärus (EL) 2018/1260, 20. september 2018, millega muudetakse rakendusmäärust (EL) nr 540/2011 seoses toimeainete püridabeeni, kvinmeraagi ja tsinkfosfiidi heakskiidu kehtivusaja pikendamisega (EMPs kohaldatav tekst)

text:
                  21.9.2018

                  ET

                  Euroopa Liidu Teataja

                  L 238/30

         KOMISJONI RAKENDUSMÄÄRUS (EL) 2018/1260,
         20. september 2018,
         millega muudetakse rakendusmäärust (EL) nr 540/2011 seoses toimeainete püridabeeni, kvinmeraagi ja tsinkfosfiidi heakskiidu kehtivusaja pikendamisega
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 17 esimest lõiku,
         ning arvestades järgmist:

                     (1)

                     Komisjoni rakendusmääruse (EL) nr 540/2011 (2) lisa A osas on esitatud toimeained, mida loetakse määruse (EÜ) nr 1107/2009 kohaselt heakskiidetuks.

                     (2)

                     Toimeained püridabeen, kvinmeraak ja tsinkfosfiid on kantud rakendusmääruse (EL) nr 540/2011 lisa A osasse.

                     (3)

                     Toimeainete püridabeeni, kvinmeraagi ja tsinkfosfiidi heakskiidu kehtivusaeg lõpeb 30. aprillil 2021.

                     (4)

                     Käesoleva määrusega hõlmatud toimeainete heakskiidu pikendamise taotlused esitati vastavalt komisjoni rakendusmäärusele (EL) nr 844/2012 (3). Tõenäoliselt aga lõpeb kõnealuste ainete heakskiidu kehtivusaeg taotlejast mittesõltuvatel põhjustel enne, kui võetakse vastu otsus ainete heakskiidu pikendamise kohta. Seepärast on vaja pikendada kõnealuste ainete heakskiidu kehtivusaega kooskõlas määruse (EÜ) nr 1107/2009 artikliga 17.

                     (5)

                     Arvestades aega ja ressursse, mida on vaja suure arvu 2019.–2021. aastal lõppeva heakskiidu kehtivusajaga toimeainete heakskiidu pikendamise taotluste hindamiseks, loodi komisjoni rakendusotsusega C(2016) 6104 (4) tööprogramm, milles rühmitatakse samalaadsed toimeained ja seatakse prioriteedid selle põhjal, millised on nendega seotud ohud inimeste ja loomade tervisele või keskkonnale, nagu on ette nähtud määruse (EÜ) nr 1107/2009 artikliga 18.

                     (6)

                     Kuna käesoleva määruse alla kuluvad toimeained ei kuulu rakendusotsuses C(2016) 6104 esitatud prioriteetsetesse kategooriatesse, tuleks nende heakskiidu kehtivusaega pikendada kahe või kolme aasta võrra, võttes arvesse kehtivaid aegumistähtaegu, nõuet esitada toimeainete täiendavad toimikud vastavalt rakendusmääruse (EL) nr 844/2012 artikli 6 lõikele 3 hiljemalt 30 kuud enne heakskiidu kehtivusaja lõppu, vajadust tagada referent- ja kaasreferentliikmesriikide vahel ülesannete ja töö ühtlane jaotamine, samuti hindamiseks ja otsustamiseks vajalike ressursside olemasolu. Seepärast on asjakohane pikendada toimeaine püridabeeni heakskiidu kehtivusaega kahe aasta võrra ning toimeainete kvinmeraagi ja tsinkfosfiidi heakskiidu kehtivusaega kolme aasta võrra.

                     (7)

                     Võttes arvesse määruse (EÜ) nr 1107/2009 artikli 17 esimese lõigu eesmärki nende juhtumite puhul, kui hiljemalt 30 kuud enne käesoleva määruse lisas sätestatud asjakohast kehtivusaja aegumist ei ole kooskõlas rakendusmäärusega (EL) nr 844/2012 esitatud ettenähtud täiendavat toimikut, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kõige varasemale sellele järgnevale kuupäevale.

                     (8)

                     Arvestades määruse (EÜ) nr 1107/2009 artikli 17 esimese lõigu eesmärki nende juhtumite puhul, kui komisjon võtab vastu määruse, milles sätestatakse, et käesoleva määruse lisas viidatud toimeaine heakskiitu ei pikendata, kuna heakskiitmise tingimused ei ole täidetud, määrab komisjon kehtivusaja lõpu samale kuupäevale, mis kehtis enne käesoleva määruse kohaldamist, või kuupäevale, mil jõustub määrus, milles sätestatakse, et toimeaine heakskiitu ei pikendata, olenevalt sellest, kumb kuupäev on hilisem. Juhtumite puhul, kus komisjon võtab vastu määruse, millega nähakse ette käesoleva määruse lisas osutatud toimeaine heakskiidu pikendamine, püüab komisjon kehtestada konkreetsetest asjaoludest lähtuvalt varaseima võimaliku kohaldamiskuupäeva.

                     (9)

                     Seepärast tuleks rakendusmäärust (EL) nr 540/2011 vastavalt muuta.

                     (10)

                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Rakendusmääruse (EL) nr 540/2011 lisa A osa muudetakse käesoleva määruse lisa kohaselt.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 20. september 2018

                  Komisjoni nimel

                  president

               Jean-Claude JUNCKER

            (1)  ELT L 309, 24.11.2009, lk 1.

            (2)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).

            (3)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).

            (4)  Komisjoni 28. septembri 2016. aasta rakendusotsus, millega kehtestatakse tööprogramm 2019., 2020. või 2021. aastal lõppeva kehtivusajaga toimeainete heakskiidu pikendamise taotluste hindamiseks vastavalt Euroopa Parlamendi ja nõukogu määrusele (EÜ) nr 1107/2009 (ELT C 357, 29.9.2016, lk 9).

            LISA
            Rakendusmääruse (EL) nr 540/2011 lisa A osa muudetakse järgmiselt:

                        1)

                        311. reas asendatakse kvinmeraaki käsitleva kande kuuendas veerus („Heakskiitmise aegumine“) kuupäev järgmisega „30. aprill 2024“;

                        2)

                        313. reas asendatakse püridabeeni käsitleva kande kuuendas veerus („Heakskiitmise aegumine“) kuupäev järgmisega „30. aprill 2023“;

                        3)

                        314. reas asendatakse tsinkfosfiidi käsitleva kande kuuendas veerus („Heakskiitmise aegumine“) kuupäev järgmisega „30. aprill 2024“.